**III. IZVJEŠTAJ O KORIŠTENJU SREDSTAVA PRORAČUNSKE ZALIHE ZA RAZDOBLJE SIJEČANJ-LIPANJ 2023. GODINE**

U razdoblju siječanj-lipanj 2023. godine nije bilo korištenja sredstava proračunske zalihe.

**IV. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Općina ni proračunski korisnici Općine Gornja Rijeka nisu se zaduživali u izvještajnom razdoblju.

**V. IZVJEŠTAJ O DANIM JAMSTVIMA I IZDACIMA PO JAMSTVIMA ZA 01.01.-30.06.2023. GODINE**

Općina nije davala jamstva niti je imala izdatke po jamstvima u prvom polugodištu 2023. godine.

**VI. OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA OPĆINE GORNJA RIJEKA ZA 2023. GODINU**

**Članak 4.**

Proračun Općine Gornja Rijeka za 2023. godinu sa projekcijama za 2024. i 2025. godinu usvojen je na 11. sjednici Općinskog vijeća Općine Gornja Rijeka i objavljen je u ''Službenom glasniku Koprivničko-križevačke županije'' broj 39/22.

Sadržaj Polugodišnjeg izvještaja o izvršenju Proračuna propisan je Pravilnikom o polugodišnjem i godišnjem izvještaju o izvršenju proračuna (''Narodne novine'' broj 85/2023.) (u daljnjem tekstu: Pravilnik), a isti osim prikaza ukupno ostvarenih prihoda i primitaka te rashoda i izdataka na razini odjeljka ekonomske klasifikacije (Opći dio), uključuje njihovu raspodjelu po organizacijskoj i programskoj klasifikaciji u posebnom dijelu proračuna. Uz navedeno sadrži i izvještaj o zaduživanju na domaćem i stranom tržištu kapitala, izvještaj o korištenju proračunske zalihe te izvještaj o danim jamstvima i izdacima po jamstvima.

Prihodi i primici te rashodi i izdaci s izvršenjem u prvom polugodištu 2022. i 2023. godine iskazani su u sljedećim tablicama i grafikonu:

Tablica 1. Pregled prihoda i primitaka i rashoda i izdataka ostvarenih u 2022. i 2023. godini

|  |  |  |
| --- | --- | --- |
|  | 2022 | 2023 |
| Prihodi i primici | 363.115,29 | 359.973,74 |
| Rashodi i izdaci | 154.803,04 | 200.391,02 |

Grafikon 1: Usporedba prihoda/primitaka i rashoda/izdataka za 2022. i 2023. godinu

1. **PRIHODI**

Ukupni prihodi Proračuna Općine Gornja Rijeka u prvom polugodištu 2023. godine planirani su u iznosu 1.238.220,00 eura, a ostvarenje istih u prvom polugodištu 2023. godine iznosi 359.973,74 eura, odnosno 29% godišnjeg plana.

Pregled ostvarenih prihoda i primitaka za razdoblje 2022.-2023. godine nalazi se u sljedećoj tablici:

Tablica 2: Struktura prihoda i primitaka ostvarenih u 2022. i 2023. godini

|  |  |  |  |
| --- | --- | --- | --- |
| OPIS | IZVRŠENJE I.-VI. 2022. | IZVRŠENJE I.-VI. 2023. | STRUKTURA |
| PRIHODI I PRIMICI | 363.115,29 | 359.973,74 | 100% |
| Prihodi od poreza | 57.998,44 | 120.850,39 | 33,57% |
| Pomoći | 262.382,23 | 180.405,78 | 50,12% |
| Prihodi od imovine | 10.214,49 | 10.209,74 | 2,84% |
| Prihodi od upravnih i adm. pristojbi | 32.344,94 | 48.507,83 | 13,48% |
| Prihodi od prodaje proizvoda i robe te pruženih usluga | 175,19 | 0,00 | 0,00% |

Grafikon 2: Struktura prihoda i primitaka za 2023. godinu

Pomoći proračunu iz drugih proračuna odnose se na fiskalno izravnanje.

1. **RASHODI I IZDACI**

Ukupni rashodi i izdaci Proračuna Općine Gornja Rijeka u prvom polugodištu 2023. godine izvršeni su u ukupnom iznosu od 200.391,02 eura, što je 16,26% od planiranih za 2023.

Ukupno ostvareni rashodi i izdaci u 2023. godini u usporedbi sa prethodnom godinom veći su za 29,45% od ostvarenih rashoda za 2022. godinu.

Tablica 3: Pregled rashoda i izdataka 2022.-2023. godine

|  |  |  |  |  |  |
| --- | --- | --- | --- | --- | --- |
| Opis | Izvršenje I.-VI. 2022. | Izvorni plan 2023. | Izvršenje I.-VI. 2023. | Indeks  (4/2) | Indeks  (4/3) |
| 1 | 2 | 3 | 4 | 5 | 6 |
| **RASHODI I IZDACI** | **154.803,04** | **1.232.220,00** | **200.391,02** | **129,45%** | **16,26%** |
| **Rashodi poslovanja** | **153.954,93** | **715.420,00** | **169.752,43** | **110,26%** | **23,73%** |
| Rashodi za zaposlene | 45.080,43 | 161.340,00 | 68.342,33 | 151,60% | 42,36% |
| Materijalni rashodi | 99.523,34 | 422.110,00 | 86.069,03 | 86,48% | 20,39% |
| Financijski rashodi | 501,20 | 1.650,00 | 680,61 | 135,80% | 41,25% |
| Naknade građanima i kućanstvima | 6.964,62 | 29.120,00 | 3.884,14 | 55,77% | 13,34% |
| Ostali rashodi | 1.885,35 | 101.200,00 | 10.776,32 | 571,58% | 10,65% |
| **Rashodi za nabavu nefinan.imovine** | **848,11** | **516.800,00** | **1.403,59** | **165,50%** | **0,27%** |
| **Izdaci za fin.imovinu i otplate zajmova** | **0,00** | **0,00** | **29.235,00** | **-** | **-** |

Tablica 4: Struktura rashoda i izdataka proračuna Općine Gornja Rijeka u 2023. godini

|  |  |  |
| --- | --- | --- |
| Opis | Izvršenje I.-VI. 2023 | Struktura |
| Rashodi za zaposlene | 68.342,33 | 34,10% |
| Materijalni rashodi | 86.069,03 | 42,95% |
| Financijski rashodi | 680,61 | 0,34% |
| Naknade građanima i kućanstvima | 3.884,14 | 1,94% |
| Ostali rashodi | 10.776,32 | 5,38% |
| Rashodi za nabavu proiz.dug.imovine | 1.403,59 | 0,70% |
| Izdaci za otplatu glavnice | 29.235,00 | 14,59% |
| UKUPNO | 200.391,02 | 100,00% |

Grafikon 3: Struktura rashoda i izdataka proračuna Općine u 2023. godini

Do razlika u odnosu na prošlu godinu došlo je dijelom zbog povećanja cijena energenata i usluga, dijelom kao posljedica otvaranja Dječjeg vrtića Mali medo.

Izdaci za financijsku imovinu i otplate zajmova odnose se na povrat poreza (Općina se nije zaduživala).

1. **REZULTAT POSLOVANJA**

Prema polugodišnjem obračunu Proračuna Općine Gornja Rijeka za 2023. godinu utvrđuje se da je ostvaren višak iz tekućeg razdoblja 159.582,72 eura što je konsolidirani rezultat Općine i njenih proračunskih korisnika (općinske knjižnice i dječjeg vrtića).

**VII. ZAVRŠNA ODREDBA**

**Članak 5.**

Ovaj Polugodišnji izvještaj o izvršenju Proračuna Općine Gornja Rijeka za 2023. godinu objaviti će se u ''Službenom glasniku Koprivničko-križevačke županije''.

OPĆINSKO VIJEĆE OPĆINE GORNJA RIJEKA

KLASA: 400-03/23-01/03

URBROJ: 2137-25-23-3

Gornja Rijeka, 21. rujna 2023.

PREDSJEDNIK

Stjepan Borjan